મુખ્યમંત્રીએ વધુમાં જણાવ્યું કે, અગાઉ રમતગમત ક્ષેત્રે માત્ર ૨૦ કરોડ જેટલું બજેટ ફાળવવામાં આવતું હતું. પરંતુ આ સરકારે રૂપિયા ૫૧૬ કરોડનું બજેટ ફાળવી ગુજરાતમાં રમતગમત ક્ષેત્રને પ્રોત્સાહન આપ્યું છે.એટલું જ નહીં ખેલાડીઓને શક્તિદૂત યોજના હેઠળ રૂપિયા ૭૫ કરોડ જેટલો ખર્ચ કરી આંતરરાષ્ટ્રીય ક્ષેત્રે નામના પ્રાપ્ત કરે તે માટે પ્રોત્સાહન પુરું પાડયું છે. તેમણે કહ્યું કે, ફુટબોલ ક્ષેત્રે માત્ર બંગાળની ટીમ જ નહીં પણ હવે ગુજરાતની ટીમ પણ નામ રોશન કરશે. આ ૭મી ટુર્નામેન્ટમાં ગુજરાતની શાળાઓમાં ધોરણ ૯ થી ૧૨માં અભ્યાસ કરતાં વિદ્યાર્થીઓની ૮૪ જેટલી ટીમો ભાગ લઇ રહી છે.આ ટુર્નામેન્ટમાં રાજ્યની ૧૦૦થી વધુ સ્કુલોના ૧૫૦૦ જેટલા વિદ્યાર્થીઓ ભાગ લઇ રહ્યા છે.